pythainlp/thai-wiki-dataset-v4 huggingface dataset:
โชติวุฒิ ธนาคมานุสรณ์

โชติวุฒิ ธนาคมานุสรณ์ (เกิด 26 เมษายน พ.ศ. 2526) ชื่อเล่น ทีม เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสิงห์บุรี สังกัดพรรคพลังประชารัฐ
ประวัติ.
โชติวุฒิ ธนาคมานุสรณ์ เกิดเมื่อวันที่ 26 เมษายน พ.ศ. 2526 ที่ตำบลบางพุทรา อำเภอเมืองสิงห์บุรี จังหวัดสิงห์บุรี เป็นบุตรของสมศักดิ์ ธนาคมานุสรณ์ และภรณี ธนาคมานุสรณ์ สำเร็จการศึกษาระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ เขาเป็นน้องชาย ของ ชัยวุฒิ ธนาคมานุสรณ์
การทำงาน.
โชติวุฒิ ธนาคมานุสรณ์ เริ่มทำงานการเมืองกับพรรคประชาธิปัตย์ และได้ลงสมัครรับเลือกตั้งสมาชิกสภาผู้แทนราษฎรจังหวัดสิงห์บุรีครั้งแรก ในการเลือกตั้งสมาชิกสภาผู้แทนราษฎรจังหวัดสิงห์บุรีแทนตำแหน่งที่ว่าง เนื่องจากชัยวุฒิ ธนาคมานุสรณ์ ส.ส.สิงห์บุรี สังกัดพรรคชาติไทย ถูกตัดสิทธิ์ทางการเมือง 5 ปี จากการเป็นกรรมการบริหารพรรคชาติไทยในคดียุบพรรคการเมือง พ.ศ. 2551
ต่อมาในปี 2554 ลงสมัครรับเลือกตั้งแข่งขันกับสุรสาล ผาสุข จากพรรคเพื่อไทย ผลปรากฎว่านายสุรสาล ได้คะแนนเป็นลำดับที่ 1 ได้ 59,640 คะแนน ส่วนนายโชติวุฒิ ได้ลำดับที่ 2 ได้ 39,889 คะแนน เป็นการสอบตกครั้งแรก ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งอีกครั้ง ในสังกัดพรรคพลังประชารัฐ และได้รับเลือกตั้งเป็น ส.ส.สมัยที่ 2 เอาชนะนายสุรสาล ผาสุข จากพรรคเพื่อไทยคู่แข่งเดิมไปได้
เอดิต แครซง

เอดิต แครซง (เกิด 27 มกราคม ค.ศ. 1934) เป็นนักเศรษฐศาสตร์และนักการเมืองชาวฝรั่งเศส เคยดำรงตำแหน่งนายกรัฐมนตรีฝรั่งเศสในช่วงระหว่าง พ.ศ. 2534–2535
แครซงเคยเป็นสมาชิกสภายุโรปในช่วงระหว่าง พ.ศ. 2522–2524 แล้วชนะการเลือกตั้งสมาชิกสมัชชาแห่งชาติในเขตเลือกตั้งที่ 2 ของจังหวัดเวียนในเดือนกรกฎาคม พ.ศ. 2524 หลังจากนั้นเป็นรัฐมนตรีว่าการกระทรวงการเกษตรในเดือนพฤษภาคม พ.ศ. 2524 ในรัฐบาลชุดแรกของนายกรัฐมนตรีปีแยร์ โมรัว ภายใต้ประธานาธิบดีฟร็องซัว มีแตร็อง แล้วเป็นรัฐมนตรีว่าการกระทรวงการค้าต่างประเทศและการท่องเที่ยวในเดือนมีนาคม พ.ศ. 2526 จากนั้นได้รับตำแหน่งรัฐมนตรีว่าการกระทรวงการพัฒนาอุตสาหกรรมและการค้าต่างประเทศในเดือนกรกฎาคม พ.ศ. 2527 ในรัฐบาลของนายกรัฐมนตรีโลร็อง ฟาบียุส
ต่อมาใน พ.ศ. 2529 เธอชนะการเลือกตั้งสมาชิกสมัชชาแห่งชาติในจังหวัดเวียน แล้วได้รับเลือกอีกครั้งใน พ.ศ. 2531 ในเขตเลือกตั้งที่ 4 ของจังหวัดเวียน ก่อนที่จะเข้ารับตำแหน่งรัฐมนตรีว่าการกระทรวงกิจการยุโรปในรัฐบาลชุดแรกและชุดที่ 2 ของนายกรัฐมนตรีมีแชล รอการ์
ใน พ.ศ. 2534 มีแตร็องได้แต่งตั้งแครซงเป็นหัวหน้ารัฐบาลต่อจากรอการ์ แครซงเป็นผู้หญิงคนแรกที่ได้รับการแต่งตั้งเป็นนายกรัฐมนตรี แต่เธอเสียคะแนนนิยมอย่างรวดเร็วและถูกบังคับให้ลาออกจากตำแหน่งในเดือนเมษายน พ.ศ. 2535 หลังจากได้รับการแต่งตั้งไม่ถึงหนึ่งปี
ลูเกีย

ลูเกีย (; โรมาจิ: "Rugia"; : Lugia) เป็นสายพันธุ์โปเกมอนทั้งในแฟรนไชส์เกม"โปเกมอน"ของนินเทนโดและเกมฟรีก และในแฟรนไชส์อนิเมะโปเกมอน ตัวละครนี้สร้างโดยชูโด ทาเกชิ และออกแบบโดยเค็ง ซูงิโมริ ลูเกียปรากฏตัวมาครั้งแรกในเกม Pokémon Gold and Silver ในปี 1999 และปรากฏตัวในหนังครั้งแรกเรื่อง Pokémon: The Movie 2000
เมซีเย 13

เมซีเย 13 (รู้จักกันดีในชื่อ กระจุกดาวเฮอร์คิวลีส หรือ เอ็ม 13 หรือ เอ็นจีซี 6205) เป็นกระจุกดาวทรงกลมที่มีดาวฤกษ์หลายแสนดวง ตั้งอยู่ในกลุ่มดาวเฮอร์คิวลีส
การค้นพบและการสังเกต.
ถูกค้นพบโดย เอ็ดมันด์ แฮลลีย์ ในปี พ.ศ. 2257 ต่อมา ชาร์ล เมซีเย บันทึกวัตถุนี้ในวันที่ 1 มิถุนายน พ.ศ. 2307 ถ้าอยู่ไกลเมืองมีท้องฟ้ามืดสนิท สามารถมองเห็น เอ็ม 13 ได้ด้วยตาเปล่า โดยเห็นเป็นแสงทรงกลมที่สว่างจ้าในกล้องสองตาหรือกล้องโทรทรรศน์ ต้องการกล้องโทรทรรศน์ขนาดใหญ่ (ไม่น้อยกว่า 4 นิ้ว) เพื่อได้เห็นดาวฤกษ์ภายในวัตถุนี้ เอ็ม 13 มีขนาดความส่องสว่างปรากฏ 5.8 แล้วมีขนาดเส้นผ่านศูนย์กลางประมาณ 23 ลิปดา แกแลกซี เอ็นจีซี 6207  และแกแลกซี ไอซี 4617  ตั้งอยู่ใกล้กับ เอ็ม 13
ลักษณะ.
เอ็ม 13 มีขนาดเส้นผ่านศูนย์กลางประมาณ 145 ปีแสง และมีดาวสมาชิกหลายแสนดวง ดาวสมาชิกที่สว่างที่สุดคือดาวแปรแสง V11 (รู้จักกันดีในชื่อ V1554 Herculis) เป็นดาวยักษ์แดงและมีขนาดโชติมาตรปรากฏ 11.95 เอ็ม 13 ตั้งอยู่ห่างจากโลกประมาณ 22,200 ถึง 25,000 ปีแสง และเอ็ม 13 เป็นกระจุกดาวทรงกลมหนึ่งในกว่าร้อยกลุ่มที่โคจรรอบใจกลางทางช้างเผือก นักดาราศาสตร์มองเห็นดาวฤกษ์ภายในวัตถุนี้ครั้งแรกในปี พ.ศ. 2322 เมื่อเทียบกับดาวฤกษ์ในละแวกใกล้เคียงของดวงอาทิตย์ ดาวฤกษ์ของ เอ็ม 13 นั้นมีความหนาแน่นมากกว่าร้อยเท่า ดาวฤกษ์เหล่านี้อยู่ใกล้กันมากจนบางครั้งก็ชนกันและก่อกำเนิดดาวดวงใหม่ ดาวฤกษ์อายุน้อยที่ก่อตัวขึ้นใหม่นี้เรียกว่าดาวแปลกพวกสีน้ำเงิน ซึ่งเป็นเรื่องน่าสนใจเป็นพิเศษสำหรับนักดาราศาสตร์
ดาวแปรแสง V63 และ V64 เป็นดาวฤกษ์สมาชิกที่ถูกค้นพบจากประเทศสเปน ในเดือนเมษายน พ.ศ. 2564 และมีนาคม พ.ศ. 2565 ตามลำดับ
ข้อความอาเรซีโบ.
วันที่ 16 พฤศจิกายน พ.ศ. 2517 นักดาราศาสตร์ส่งข้อความคลื่นวิทยุชื่อข้อความอาเรซีโบ  จากกล้องโทรทรรศน์วิทยุอาเรซีโบไปที่ เอ็ม 13 เพื่อเป็นการทดลองในการติดต่อกับอารยธรรมนอกโลกที่อาจเกิดขึ้นในกระจุกดาว ข้อความอาเรซีโบมีข้อมูลที่เข้ารหัสเกี่ยวกับเผ่าพันธุ์มนุษย์, ดีเอ็นเอ, เลขอะตอม, ตำแหน่งของโลก และข้อมูลอื่น ๆ เอ็ม 13 ได้รับเลือกเนื่องจากเป็นกระจุกดาวขนาดใหญ่และค่อนข้างใกล้ กระจุกดาวจะเคลื่อนผ่านอวกาศในช่วงเวลาที่สัญญาณเดินทางไป ทำให้มีความคิดเห็นที่แตกต่างกันว่ากระจุกดาวจะอยู่ในตำแหน่งที่จะรับข้อความตามเวลาที่ไปถึงได้หรือไม่
สิทธิมนุษยชนในประเทศรัสเซีย

สิทธิมนุษยชนในประเทศรัสเซีย มักถูกวิพากษ์วิจารณ์จากองค์กรระหว่างประเทศและสื่ออิสระในประเทศ การละเมิดที่อ้างถึงบ่อยที่สุดบางส่วน มีได้แก่ การเสียชีวิตขณะถูกควบคุมตัว การใช้การทรมานอย่างกว้างขวางและเป็นระบบโดยกองกำลังรักษาความปลอดภัยและผู้คุม พิธีซ้อม (ที่รู้จักกันในชื่อ "dedevshchina" แปลว่า "ช่วงสมัยของคุณปู่") ในกองทัพรัสเซีย การละเมิดสิทธิเด็กในวงกว้าง ความรุนแรงและการเลือกปฏิบัติต่อชนกลุ่มน้อย และการสังหารนักข่าว
ในฐานะที่เป็นรัฐสืบทอดของสหภาพโซเวียต สหพันธรัฐรัสเซียยังคงผูกพันในข้อตกลงด้านสิทธิมนุษยชนแบบเดียวกันกับที่ลงนามและให้สัตยาบันโดยรัฐสืบทอดก่อนหน้านี้ เช่น กติการะหว่างประเทศว่าด้วยสิทธิพลเมืองและสิทธิทางการเมือง ตลอดจนสิทธิทางเศรษฐกิจ สังคม และวัฒนธรรม ในช่วงปลายคริสต์ทศวรรษ 1990 รัสเซียยังได้ให้สัตยาบันอนุสัญญายุโรปว่าด้วยสิทธิมนุษยชน (โดยมีข้อจำกัด) และตั้งแต่ ค.ศ. 1998 เป็นต้นมา ศาลสิทธิมนุษยชนแห่งยุโรปในสทราซบูร์ก็กลายเป็นศาลอุทธรณ์สุดท้ายสำหรับพลเมืองรัสเซียจากระบบยุติธรรมระดับชาติของตน ตามบทที่ 1 มาตรา 15 ของรัฐธรรมนูญ ค.ศ. 1993 รูปลักษณ์ของกฎหมายระหว่างประเทศเหล่านี้มีความสำคัญเหนือกว่ากฎหมายของรัฐบาลกลางแห่งชาติ อย่างไรก็ตาม ตั้งแต่สมัยที่ 2 ของประธานาธิบดีวลาดีมีร์ ปูติน (ค.ศ. 2004-2008) เป็นต้นมา มีรายงานการละเมิดสิทธิมนุษยชนเพิ่มมากขึ้น
นับตั้งแต่การเลือกตั้งสภาดูมารัฐใน ค.ศ. 2011 และปูตินกลับมาเป็นประธานาธิบดีอีกครั้งในฤดูใบไม้ผลิ ค.ศ. 2012 ได้มีการโจมตีทางกฎหมายเกี่ยวกับสิทธิระหว่างประเทศและสิทธิตามรัฐธรรมนูญหลายประการ เช่น มาตรา 20 (เสรีภาพในการชุมนุมและการสมาคม) ของปฏิญญาสากลว่าด้วยสิทธิมนุษยชน ซึ่งมีอยู่ในมาตรา 30 และ 31 ของรัฐธรรมนูญแห่งสหพันธรัฐรัสเซีย (ค.ศ. 1993) กฎหมายได้รับการอนุมัติในเดือนธันวาคม 2015 ซึ่งให้สิทธิ์ศาลรัฐธรรมนูญในการตัดสินใจว่ารัสเซียสามารถบังคับใช้หรือเพิกเฉยต่อมติจากหน่วยงานระหว่างรัฐบาล เช่น ศาลสิทธิมนุษยชนแห่งยุโรปได้หรือไม่
ในฐานะอดีตสมาชิกของสภายุโรปและผู้ลงนามในอนุสัญญายุโรปว่าด้วยสิทธิมนุษยชน รัสเซียมีพันธกรณีระหว่างประเทศที่เกี่ยวข้องกับประเด็นสิทธิมนุษยชน ในบทนำของรายงานสถานการณ์ในรัสเซียใน ค.ศ. 2004 กรรมาธิการสิทธิมนุษยชนแห่งสภายุโรประบุว่า "ความเปลี่ยนแปลงครั้งใหญ่นับตั้งแต่การล่มสลายของสหภาพโซเวียตไม่อาจปฏิเสธได้"
เอล ชาโว เดล โอโช

เอล ชาโว เดล โอโช  เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่องเอลนูเอเบและลัสเอสเตรยัส ในวันที่ 26 กุมภาพันธ์ พ.ศ. 2516 และจบลงในวันที่ 7 มกราคม พ.ศ. 2523
อันเจโล โมรีออนโด

อันเจโล โมรีออนโด (6 มิถุนายน 1851 – 31 พฤษภาคม 1914) เป็นนักประดิษฐ์ชาวอิตาลี ถือกันว่าเป็นผู้จดทะเบียนสิทธิบัตรที่เก่าแก่ที่สุดสำหรับเครื่องทำกาแฟเอสเปรสโซ เมื่อปี 1884
โมรีออนโดเกิดในครอบครัวนักธุรกิจ ในฐานะนักธุรกิจ เขายังเคยเข้าซื้อกิจการของ "Grand-Hotel Ligure" ในย่านใจกลางของ "Piazza Carlo Felice" และ "American Bar" ใน "Galleria Nazionale" ใน Via Roma
เครื่องทำเอสเปรสโซเครื่องแรก.
โมรีออนโดนำเสนอสิ่งประดิษฐ์ของเขาในเทศกาลเจเนรัลเอ็กซ์โปตูริน (General Expo of Turin) ในปี 1884 และได้รับรางวัลเหรียญทองแดง เครื่องทำเอสเปรสโซของเขาสร้างขึ้นจริงโดยวิศวกรชื่อ Martina
สิทธิบัตรได้รับการอัปเดตเพิ่มเติมในวันที่ 20 พฤศจิกายน 1884 และได้รับการขึ้นทะเบียนสิทธิบัตรสากลหลังขึ้นจดทะเบียนในปารีสเมื่อ 23 ตุลาคม 1885 นับจากนั้น โมรีออนโดยังคงพัฒนาสิ่งประดิษฐ์ของเขาอยู่เรื่อย ๆ โดยทุกการปรับแต่งของเขาก็นำไปจดสิทธิบัตรใหม่ต่อ
โมรีออนโดไม่เคยนำสิ่งประดิษฐ์ของเขาไปสู่การผลิตในระดับอุตสาหกรรม มีเพียงเครื่องที่สร้างขึ้นเองด้วยมือไม่กี่เครื่องเท่านั้น
นักประวัติศาสตร์ผู้เขียนเกี่ยวกับประวัติศาสตร์กาแฟ เอียน เบิร์นสเตน (Ian Bersten) อ้างว่าเป็นนักวิชาการคนแรกที่ค้นพบสิทธิบัตรของโมรีออนโดยเบิร์นสเตนบรรยายถึงสิ่งประดิษฐ์นี้ว่าเป็น "เครื่องจักรสำหรับบาร์ สัญชาติอิตาลี เครื่องแรก ทำงานโดยควบคุมไอน้ำและน้ำขาเข้าแยกกันผ่านทางกาแฟ" ("the first Italian bar machine that controlled the supply of steam and water separately through the coffee") และถือให้โมรีออนโดเป็น "หนึ่งในผู้ประดิษฐ์คนแรก ๆ ของเครื่องทำเอสเปรสโซ"
เอล ชาโว แอนิมาโด

เอล ชาโว แอนิมาโด (หรือ "El Chavo, la serie animada") เป็นการ์ตูนทีวีแอนิเมชันของประเทศเม็กซิโก ออกอากาศทางช่องเอลซิงโกและลัสเอสเตรยัส สร้างโดย โรแบร์โต โกเมซ โบลัญโญส ฉายตอนแรกเมื่อวันที่ 21 ตุลาคม ค.ศ. 2549 ถึงวันที่ 6 มิถุนายน ค.ศ. 2557 ซีรีส์นี้ไม่เคยฉายในประเทศไทย
ภาคิน สมมิตรธนกุล

ภาคิน สมมิตรธนกุล หรือ ภาคิน สมมิตร เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อครั้งแรก เมื่อปี 2544 สังกัดพรรคไทยรักไทย เคยสังกัดพรรคพลังประชารัฐ ปัจจุบันสังกัดพรรครวมไทยสร้างชาติ ภาคินเป็นหนึ่งในกรรมการวาระเริ่มแรกของมูลนิธิบ้านเลขที่ 111 และเป็นประธานกรรมการบริหารบริษัท อยุธยาพลังงานสะอาด จำกัด ผู้บุกเบิกพลังงานทดแทนในยุคแรกของประเทศไทย
ประวัติ.
ภาคิน สมมิตรธนกุล หรือ ภาคิน สมมิตร เกิดเมื่อวันที่ 6 เมษายน พ.ศ. 2505 สำเร็จการศึกษารัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยบูรพา
การทำงาน.
ภาคิน เริ่มงานการเมืองกับพรรคไทยรักไทย โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 76 ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ซึ่งนายพงษ์ศักดิ์ รักตพงศ์ไพศาล ลาออกเมื่อวันที่ 3 เมษายน พ.ศ. 2546 ต่อมาในปี 2550 เขาถูกตัดสิทธิ์ทางการเมืองเป็นเวลา 5 ปี จากการเป็นกรรมการบริหารพรรคไทยรักไทย ซึ่งถูกตุลาการรัฐธรรมนูญวินิจฉัยให้ยุบพรรค
ภาคิน ย้ายไปร่วมงานกับพรรคพลังประชารัฐ ในกลุ่มของ ร.อ.ธรรมนัส พรหมเผ่า และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในปี 2562 ลำดับที่ 26 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงแรงงาน จนถึงเดือนกันยายน พ.ศ. 2563 กระทั่งในเดือนเมษายน พ.ศ. 2565 นายวิเชียร ชวลิต ส.ส.แบบบัญชีรายชื่อ ขอลาออกจากตำแหน่ง ภาคินจึงได้เลื่อนขึ้นมาดำรงตำแหน่งแทน ต่อมาเขาได้ยื่นหนังสือลาออกในเดือนกุมภาพันธ์ของปีเดียวกัน
สมาชิกสภาผู้แทนราษฎร.
ภาคิน สมมิตรธนกุล ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
วัดสมานมิตร (จังหวัดนครราชสีมา)

วัดสมานมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองงูเหลือม อำเภอเฉลิมพระเกียรติ จังหวัดนครราชสีมา มีเนื้อที่ 23 ไร่ 2 งาน 30 ตารางวา ปัจจุบันมีพระครูโอภาสศีลคุณ (หลวงพ่อไสว) เป็นเจ้าอาวาสวัดสมานมิตร และ พระปลัดจรูญ โกสโล เป็นรองเจ้าอาวาส
วัดสมานมิตรเดิมเรียกว่า วัดเสม็ด ตามชื่อของหมู่บ้านและมีต้นเสม็ดขึ้นอยู่ทางทิศตะวันตกของวัดจำนวนมาก ต่อมาเปลี่ยนชื่อมาเป็น "วัดสมานมิตร" เนื่องจากวัดนี้เป็นศูนย์รวมแรงศรัทธาของชาวบ้านเสม็ดและชาวบ้านโพธิ์น้อยที่มักจะมาทำบุญร่วมกัน แสดงถึงความสมานฉันท์ของชาวบ้านทั้งสองหมู่บ้าน ได้รับพระราชทานวิสุงคามสีมา เมื่อวันที่ 5 ธันวาคม พ.ศ. 2439 ได้รับพระราชทานวิสุงคามสีมาครั้งหลังเมื่อวันที่ 29 มิถุนายน พ.ศ. 2559
อาคารเสนาสนะที่สำคัญ ได้แก่ อุโบสถหลังใหม่ ภายในประดิษฐานพระพุทธชินราช (จำลอง) นอกจากนี้ใต้ฐานของอุโบสถยังเป็นที่สำหรับการทำพิธีลอดโบสถ์ และเป็นที่ประดิษฐานพระพุทธรูปหลวงพ่อโสธรจำลอง พระแก้วมรกตจำลอง และพระประจำวันเกิด ส่วนอุโบสถเก่า ภายในมีรูปหล่อหลวงพ่ออ๊อด โอภาโส อดีตเจ้าอาวาสวัดสมานมิตร หลวงพ่อดีวัดหนองจอก และหลวงพ่อจำลอง สิริภทฺโธวัดหนองจอก หลวงปู่ใหญ่เฉลิมพระเกียรติ เป็นพระพุทธรูปสมเด็จองค์ปฐมองค์แรกที่ใหญ่ที่สุดในอำเภอเฉลิมพระเกียรติสร้างเพื่อเทิดพระเกียรติในพระบาทสมเด็จพระมหาภูมิพลอดุลยเดชมหาราช บรมนาถบพิตร ขณะทรงครองราชย์ ครบ 70 พรรษา
อูว์โก เอกีตีเก

อูว์โก เอกีตีเก (เกิด 20 มิถุนายน ค.ศ. 2002) เป็นนักฟุตบอลอาชีพชาวฝรั่งเศสเชื้อสายแคเมอรูน ปัจจุบันเล่นในตำแหน่งกองหน้าให้กับลิเวอร์พูลในพรีเมียร์ลีก
อาชีพ.
เมื่อวันอาทิตย์ที่ 12 กรกฎาคม ค.ศ. 2020 เอกีตีเกได้เซ็นสัญญาอาชีพฉบับแรกกับแร็งส์ เขาเปิดตัวกับทีมชุดใหญ่ในลีกเอิงในนัดที่แพ้ให้กับลอริยองต์ 3-1 เมื่อวันเสาร์ที่ 17 ตุลาคมปีเดียวกัน ในวันศุกร์ที่ 29 มกราคม ค.ศ. 2021 เอกีตีเก ได้ย้ายไปเล่นให้กับสโมสร Vejle Boldklub ใน ซูเปอร์ลีกา ของเดนมาร์กด้วยสัญญายืมตัวจนจบฤดูกาล
เมื่อวันที่ 26 กันยายน ค.ศ. 2021 เขาทำประตูที่ 2 และ 3 ให้กับแร็งส์ในการเอาชนะน็องต์ 3-1 ในฐานะผู้เล่นสำรอง ในเดือนมกราคม ค.ศ. 2022 หรือช่วงตลาดซื้อขายหน้าหนาว เอกีตีเก ปฏิเสธการย้ายไปยัง นิวคาสเซิลยูไนเต็ด ประธานสโมสรแร็งส์กล่าวว่า "ยังมีประวัติศาสตร์ที่จะเขียนร่วมกัน"
ปารีแซ็ง-แฌร์แม็ง.
เมื่อวันที่ 16 กรกฎาคม ค.ศ. 2022 ปารีแซ็ง-แฌร์แม็ง ประกาศเซ็นสัญญายืมตัว เอกีตีเก แบบยืมตัวตลอดฤดูกาล พร้อมออปชั่นซื้อขาดในราคา 35 ล้านยูโร พร้อมโบนัส ตามแหล่งที่มาหลายแหล่ง ตัวเลือกการซื้อในข้อตกลงถือเป็นข้อบังคับ
ลิเวอร์พูล.
เมื่อวันที่ 23 กรกฎาคม 2025 เอกิติเกได้เซ็นสัญญากับสโมสรลิเวอร์พูลในพรีเมียร์ลีก ด้วยค่าตัวรวมสูงสุดถึง 91 ล้านยูโร (79 ล้านปอนด์) โดยดีลนี้ประกอบด้วยค่าตัวเบื้องต้น 80 ล้านยูโร (69 ล้านปอนด์) และแอดออน(โบนัสตามผลงาน)อีก 11.5 ล้านยูโร (10 ล้านปอนด์) ซึ่งหากเป็นไปตามเงื่อนไขทั้งหมด จะทำให้กลายเป็นหนึ่งในค่าตัวที่สูงที่สุดในประวัติศาสตร์ของไอน์ทรัคท์ฟรังค์ฟวร์ท ใกล้เคียงกับค่าตัวของ 95 ล้านยูโร (82.3 ล้านปอนด์) ที่ปารีแซ็ง-แฌร์แม็ง จ่ายเพื่อซื้อตัว ร็องดาล โกโล มูอานี ในปี 2023 ตามรายงานของ"ดิ แอธเลติก" และ"ดิอินดีเพ็นเดนต์"  นิวคาสเซิลยูไนเต็ดก็เคยยื่นข้อเสนอจำนวน 75 ล้านยูโร (70 ล้านปอนด์) ให้กับเอกิติเกซึ่งแสดงความพยายามของสโมสรในการคว้าตัวเขาเมื่อปี 2022 แต่เอกิติเกก็แสดงจุดยืนให้เห็นอย่างชัดเจนว่าเขาต้องการย้ายไปร่วมทีมกับลิเวอร์พูล เอกิติเกเซ็นสัญญาหกปีกับลิเวอร์พูลซึ่งสัญญาจะหมดอายุตอนจบสุดฤดูกาล 2030–31
ระดับทีมชาติ.
เอกีตีเก เกิดในฝรั่งเศสโดยมีพ่อเป็นชาวแคเมอรูนและแม่เป็นชาวฝรั่งเศส โดยเขาติดทีมชาติฝรั่งเศสรุ่นอายุไม่เกิน 20 ปี
วัดหัวสะพาน (จังหวัดนครราชสีมา)

วัดหัวสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา อาณาเขตทิศเหนือ จรดสถานีรถไฟชุมทางถนนจิระ ด้านทิศใต้ จรดหัวทะเล หัวหนองบัว และหัวหนองปรือ ด้านทิศตะวันออก ติดทุ่งทะเล ด้านทิศตะวันตก จรดวัดหลวงตาหินและวัดหลวงตาขาว ซึ่งอยู่ในพื้นที่ติดกัน 
วัดหัวสะพานตั้งวัดเมื่อวันที่ 15 กรกฎาคม พ.ศ. 2374 ซึ่งชาวบ้านหัวสะพานและสัตบุรุษผู้มีจิตศรัทธาได้ร่วมกันก่อขึ้น วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2502
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ หอกลอง หอระฆัง ศาลาบำเพ็ญกุศล และฌาปนสถาน ภายในวัดมีสำนักงานพระพุทธศาสนาจังหวัดนครราชสีมา เมื่อจากพื้นที่ตรงนี้เป็นที่ราบสูง หรือ ที่โนน จึงเรียกว่า โนนแสนสุขและที่ได้ชื่อว่า หัวสะพาน เพราะว่า ในสมัยก่อนโนนฝั่งด้านหน้าสถานีรถไฟจิระ คือฝั่งศาลากลางจังหวัดนครราชสีมา
วอลเลย์บอลหญิงชิงแชมป์สโมสรเอเชีย 2022

วอลเลย์บอลหญิงชิงแชมป์สโมสรเอเชีย 2022  เป็นการแข่งขันครั้งที่ 22 ของวอลเลย์บอลหญิงชิงแชมป์สโมสรเอเชีย การแข่งขันกำหนดจัดขึ้นที่เซเมย์ ประเทศคาซัคสถาน ระหว่างวันที่ 24 ถึง 30 เมษายน ค.ศ. 2022 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงชิงแชมป์สโมสรโลก 2022
ทีมที่เข้าร่วมการแข่งขัน.
ด้านล่างนี่คือทีมที่เข้าร่วมการแข่งขัน
สนามแข่งขัน.
การแข่งขันจะจัดขึ้นที่ Abay Arena Cultural and Sports Complex ซึ่งตั้งอยู่ในเซเมย์ แคว้นคาซัคสถานตะวันออก
รางวัล.
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
สุดท้ายและตลอดไป

สุดท้ายและตลอดไป (; โรมาจิ: "Yomei Jū Nen"; #เปลี่ยนทาง) เป็นภาพยนตร์ญี่ปุ่นใน ค.ศ. 2022 กำกับโดย มิจิฮิโตะ ฟูจิอิ โดยได้รับเค้าโครงจากมังงะในชื่อภาษาญี่ปุ่นเดียวกัน ออกฉายในประเทศญี่ปุ่นในวันที่ 4 มีนาคม ค.ศ. 2022 นำแสดงโดย นานะ โคมัตสึ และ เค็นตาโร ซากางูจิ ภาพยนตร์ได้รับการฉายในประเทศไทยและประเทศไต้หวันในวันที่ 2 มิถุนายน และ 10 มิถุนายน ค.ศ. 2022 ตามลำดับ
ฟูจิอิ เคยเป็นผู้กำกับภาพยนตร์ใน ค.ศ. 2019 "เดอะเจอร์นัลลิสต์" ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี
เรื่องย่อ.
มัตสึริได้รับการวินิจฉัยโรคร้ายซึ่งผู้ป่วยส่วนใหญ่มักเสียชีวิตภายใน 10 ปี ระหว่างนี้เธอพบกับคาซูโตะที่งานรวมรุ่นโรงเรียน ทั้งสองพูดคุยกันเรื่องอนาคตต่อจากนี้ของพวกเขา มัตสึริและคาซุตัดสินใจคบหากัน ขณะที่อาการป่วยรักษาไม่หายของมัตสึริเริ่มทวีความรุนแรงขึ้น
การผลิต.
ฟูจิอิ ที่เคยเป็นผู้กำกับภาพยนตร์ใน ค.ศ. 2019 "เดอะเจอร์นัลลิสต์" ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี กล่าวหลังจากอ่านมังงะต้นฉบับครั้งแรกว่าเขาประทับใจในงานเขียนของโคซากะเป็นอย่างมาก และตั้งใจแน่วแน่ในการผลิตภาคคนแสดงของมังงะ
การถ่ายทำเกิดขึ้นตลอดทั้งปีตามสี่ฤดูกาลในภาพยนตร์ ไดซูเกะ เซกิงูจิ ผู้อำนวยการผลิตเปิดเผยว่าดอกใบไม้ผลิ, หิมะ และทะเลในฤดูร้อนนั้นเป็นการถ่ายทำจริงโดยไม่ใช้เทคนิคพิเศษทางภาพ (visual effects) เพื่อให้ความรู้สึกของนักแสดงสื่อถึงผู้ชมได้อย่างแท้จริง ณ ช่วงเวลานั้น ๆ แม้เป็นเช่นนั้น เงินทุนในการผลิตภาพยนตร์ยังคงไว้ที่เท่าเดิมไม่เปลี่ยนแปลง ฟูจิอิกล่าวเสริม
ตำบลห้วยยาง (อำเภอบัวใหญ่)

ห้วยยาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยยาง ตั้งอยู่ห่างจากอำเภอบัวใหญ่ประมาณ 15 กิโลเมตร
การปกครอง.
ตำบลห้วยยาง แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
จุดผ่านแดนถาวรบ้านเขาดิน

จุดผ่านแดนถาวรบ้านเขาดิน เป็นจุดผ่านแดนถาวรระหว่างประเทศไทยกับประเทศกัมพูชาภายในจังหวัดสระแก้ว ตั้งอยู่ในพื้นที่บ้านเขาดิน ตำบลคลองหาด อำเภอคลองหาด จังหวัดสระแก้ว โดยมีคลองน้ำใสเป็นเส้นแบ่งเขตแดนตามธรรมชาติ ตั้งอยู่ตรงข้ามบ้านพนมได อำเภอสำเภาลูน จังหวัดพระตะบอง ประเทศกัมพูชา
ประวัติ.
จุดผ่านแดนถาวรบ้านเขาดิน มีจุดเริ่มต้นมาจากการเปิดจุดผ่อนปรนการค้าในปี พ.ศ. 2540 โดยมีแนวคิดในการยกระดับขึ้นเป็นจุดผ่านแดนถาวรโดยสภาความมั่นคงแห่งชาติ ได้เห็นชอบตามมติของที่ประชุมคณะกรรมาธิการเขตแดนร่วมไทย-กัมพูชาในปี พ.ศ. 2558
ต่อมาได้มีการประกาศกระทรวงมหาดไทย ลงวันที่ 22 กุมภาพันธ์ พ.ศ. 2561 ยกจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน ลงนามโดยนายกรัฐมนตรี และรัฐมนตรีว่าการกระทรวงมหาดไทย โดยทำพิธีเปิดอย่างเป็นทางการเมื่อวันที่ 30 มีนาคม พ.ศ. 2561 โดยผู้ว่าราชการจังหวัดสระแก้ว และผู้ว่าราชการจังหวัดพระตะบองทำพิธีเปิด และทดสอบระบบการผ่านแดนร่วมกัน
การผ่านแดน.
จุดผ่านแดนถาวรบ้านเขาดิน เปิดทำการตั้งแต่เวลา 06.00–22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
กิจกรรม.
จุดผ่านแดนถาวรบ้านเขาดินมีตลาดการค้าชายแดนชื่อว่า ตลาดศรีเพ็ญ มีสินค้าหลักในการซื้อขายแลกเปลี่ยนคือผักผลไม้ ทั้งปลีกและส่ง และอาหารสดอื่น ๆ นอกจากนี้ยังมีการขนส่งสินค้าสำหรับอุปโภคบริโภคสำเร็จรูปซื้อขายแลกเปลี่ยนกันผ่านรถบรรทุกสินค้า รวมไปถึงผลผลิตทางการเกษตรและปศุสัตว์
นอกจากนี้จุดผ่านแดนถาวรบ้านเขาดิน ยังเป็นเส้นทางในการแบ่งเบาความหนาแน่นของการเข้าออกประเทศผ่านจุดผ่านแดนถาวรบ้านคลองลึก มีระยะทางห่างจากเมืองพระตะบองประมาณ 128 กิโลเมตร และเป็นเส้นทางโดยตรงไปสู่กรุงพนมเปญที่ระยะใกล้กว่าจุดผ่านแดนถาวรบ้านคลองลึก
ด่านศุลกากร.
ด่านพรมแดนบ้านเขาดิน ตั้งอยู่หมู่ที่ 8 ตำบลคลองหาด อำเภอคลองหาด จังหวัดสระแก้ว อยู่ภายในความดูแลของด่านศุลกากรอรัญประเทศ
ด่านตรวจคนเข้าเมือง.
ตรวจคนเข้าเมืองจังหวัดสระแก้วเป็นผู้ดูแลรับผิดชอบจุดผ่านแดนถาวรบ้านเขาดิน
การเดินทาง.
จุดผ่านแดนถาวรบ้านเขาดิน สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
เส้นทาง.
จากจังหวัดสระแก้ว เดินทางตามทางหลวงแผ่นดินหมายเลข 317 ลงมาทางทิศใต้มุ่งหน้าจังหวัดจันทบุรี ผ่านตัวอำเภอวังน้ำเย็น ถึงวงเวียนแยกวังน้ำฝน เลี้ยวซ้ายที่ทางหลวงแผ่นดินหมายเลข 3076 จากนั้นไปตามเส้นทาง ผ่านอำเภอคลองหาด และเลี้ยวขวาที่ทางหลวงชนบทหมายเลข สก.4058 ผ่านบ้านเขาดิน และเลี้ยวซ้ายไปตามเส้นทางจนสุดเส้นทางที่จุดผ่านแดนถาวรบ้านเขาดิน
ขนส่งสาธารณะ.
รถโดยสารประจำทาง.
รถโดยสารประจำทางที่เดินทางไปยังจุดผ่านแดนถาวรบ้านเขาดิน ประกอบไปด้วย
อนุสัญญาเจนีวาฉบับที่สาม

อนุสัญญาเจนีวาฉบับที่สาม  หรือเรียกแบบเต็มว่า อนุสัญญาเจนีวาเกี่ยวกับการปฏิบัติต่อเชลยศึก ลงวันที่ 12 สิงหาคม ค.ศ. 1949 (พ.ศ. 2492)  เป็นสนธิสัญญาหนึ่งในสี่ฉบับของอนุสัญญาเจนีวา เพื่อแก้ไขอนุสัญญาเจนีวาเกี่ยวกับการปฏิบัติต่อเชลยศึก ฉบับลงวันที่ 27 กรกฎาคม ค.ศ. 1929 อนุสัญญาให้นิยามถึงการคุ้มครองด้านมนุษยธรรมแก่เชลยศึก มีรัฐภาคีอนุสัญญาฯ ทั้งสิ้น 196 ประเทศ
ภาค 1: บททั่วไป.
ในส่วนนี้ได้บอกถึงวงจำกัดโดยรวมของอนุสัญญา ดังนี้
ภาค 2: การคุ้มครองโดยทั่วไปแก่เชลยศึก.
ในภาคแห่งอนุสัญญานี้ครอบคลุมถึงสถานะของเชลยศึก
ข้อ 12 ระบุว่าเชลยศึกย่อมอยู่ในอำนาจของรัฐ มิใช่อยู่ในอำนาจของบุคคลผู้จับกุมและไม่สามารถถูกพาตัวไปยังรัฐที่ไม่ได้เป็นภาคีแห่งอนุสัญญา
ข้อ 13 ถึง 16 ระบุว่าเชลยศึกต้องถูกปฏิบัติอย่างมีมนุษยธรรม ละเว้นการเลือกปฏิบัติ การแก้แค้นและต้องได้รับการรักษาเลี้ยงดูทางการแพทย์ตามโอกาสโดยไม่คิดมูลค่า
ภาค 3: การคุมขัง.
ภาคนี้ถูกแยกเป็นหลายหมวด
หมวด 1 ครอบคลุมถึงการเริ่มต้นแห่งการคุมขัง (ข้อ 17-20) หมวดนี้ได้ระบุถึงข้อมูลที่เชลยศึกต้องให้การ ("นามสกุล, นามตัวและยศ, วันเกิด, และหมายเลขประจำกองทัพ, ประจำกรม, ประจำตัว, หรือหมายเลขลำดับ") และวิธีการสอบสวนที่ต้องปฏิบัติ ("ห้ามมิให้ใช้การทรมานทางร่างกายหรือจิตใจ หรือการบังคับในรูปใด ๆ แก่เชลยศึก") รวมทั้งระบุถึงสิ่งของส่วนตัวที่เชลยศึกสามารถเก็บไว้เองได้และให้เชลยศึกอพยพจากแนวรบโดยเร็วที่สุดเท่าที่จะทำได้
หมวด 2 ครอบคลุมถึงการกักกันเชลยศึก หมวดนี้ถูกแบ่งออกเป็น 8 ส่วน ซึ่งครอบคลุมถึง:
หมวด 3 (ข้อ 49-57) ครอบคลุมถึงประเภทงานที่เชลยศึกอาจสามารถทำได้ โดยคำนึงถึงอายุ เพศ ยศ และความเหมาะสมทางร่างกายและด้วยความประสงค์ งานอันมีลักษณะผิดอนามัยหรือมีความอันตรายจะต้องถูกทำโดยอาสาสมัครเท่านั้น หมวดนี้ยังได้บอกถึงรายละเอียดเกี่ยวกับสถานที่พัก สถานพยาบาล และหากเชลยศึกถูกมอบหมายงานให้บุคคลเอกชน ทางประเทศที่กักคุม เจ้าหน้าที่ทางทหาร และผู้บัญชาการค่ายที่เชลยศึกสังกัดอยู่จะต้องเป็นผู้รับผิดชอบ ในส่วนของค่าแรงจะถูกครอบคลุมในข้อ 62 ของหมวดถัดไป
หมวด 4 (ข้อ 58-68) ครอบคลุมเกี่ยวกับรายได้ทางการเงินของเชลยศึก
หมวด 5 (ข้อ 69-74) ครอบคลุมถึงความสัมพันธ์ของเชลยศึกกับภายนอก หมวดนี้ได้ครอบคลุมในเรื่องของความถี่ที่เชลยศึกสามารถไปรับ-ส่งจดหมาย รวมถึงพัสดุ ทางประเทศที่กักคุมเชลยศึกสามารถตรวจข้อความหรือตั้งข้อจำกัดต่าง ๆ แก่จดหมายทุกฉบับได้ หากแต่ต้องปฏิบัติให้เร็วที่สุดเท่าที่จะทำได้
หมวด 6 ครอบคลุมถึงความสัมพันธ์ระหว่างเชลยศึกกับเจ้าหน้าที่ ถูกแบ่งย่อยออกเป็นสามส่วน
ภาค 4: ความสิ้นสุดแห่งการคุมขัง.
ภาคนี้ถูกแยกเป็นหลายหมวด
หมวด 1 (ข้อ 109-117) ครอบคลุมการส่งตัวกลับประเทศเดิมโดยตรงและการพักอาศัยในประเทศที่เป็นกลาง
หมวด 2 (ข้อ 118-119) ครอบคลุมการปล่อยตัวและการส่งตัวเชลยศึกกลับประเทศเดิมเมื่อยุติการสู้รบแล้ว
หมวด 3 (ข้อ 120-121) ครอบคลุมการตายของเชลยศึก
ภาค 5: สำนักงานสนเทศ และสมาคมบรรเทาทุกข์เชลยศึก.
สำนักงานสนเทศเป็นองค์กรที่ต้องถูกตั้งขึ้นในอำนาจของภาคีคู่พิพาทแต่ละฝ่าย เพื่ออำนวยความสะดวกในการแบ่งปันข้อมูลโดยภาคีคู่สงครามและฝ่ายกลางตามที่บทบัญญัติแห่งอนุสัญญาเจนีวาฉบับที่สามได้บัญญัติไว้ ซึ่งจะสอดคล้องกับ "ให้จัดตั้งสำนักตัวแทนสนเทศกลาง ... ในประเทศที่เป็นกลาง" เพื่อทำหน้าที่เป็นสะพานเชื่อมให้แก่ฝ่ายอำนาจที่เชลยศึกได้เป็นพันธมิตรไว้ โดยบทบัญญัติในส่วนข้างต้นอยู่ในข้อ 122 ถึง 125
สำนักตัวแทนสนเทศกลางสำหรับเชลยศึกถูกตั้งขึ้นภายใต้กาชาด
ภาค 6: การปฏิบัติตามอนุสัญญา.
ประกอบด้วยสองหมวด
หมวด 1 (ข้อ 126-132) บททั่วไป
หมวด 2 (ข้อ 133-143) บทสุดท้าย
ตำบลเสมาใหญ่

เสมาใหญ่ เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเสมาใหญ่ ตั้งอยู่ห่างจากอำเภอบัวใหญ่ประมาณ 12 กิโลเมตร
การปกครอง.
ตำบลเสมาใหญ่ แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลดอนตะหนิน

ดอนตะหนิน เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนตะหนิน ตั้งอยู่ห่างจากอำเภอบัวใหญ่ประมาณ 14 กิโลเมตร
การปกครอง.
ตำบลดอนตะหนิน แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
 ความปลอดภัย
ตำบลโนนทองหลาง

โนนทองหลาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนทองหลาง ตั้งอยู่ห่างจากอำเภอบัวใหญ่ประมาณ 12 กิโลเมตร
การปกครอง.
ตำบลโนนทองหลาง แบ่งการปกครองออกเป็น 15 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ชีตา

ชีตา (#เปลี่ยนทาง , , บูเรียต: Шэтэ (Shete), มองโกเลีย: Чит (Chit)) เป็นเมืองและศูนย์กลางการปกครองของดินแดนซาไบคัลสกี ประเทศรัสเซีย ตั้งอยู่บนเส้นทางรถไฟสายทรานส์-ไซบีเรีย ทางตะวันออกของอีร์คุตสค์ประมาณ 900 กิโลเมตร (560 ไมล์) 
ภูมิศาสตร์.
ชีตาตั้งอยู่ที่จุดบรรจบกันของแม่น้ำชีตาและแม่น้ำอินโกดา ซึ่งอยู่ระหว่างเทือกเขายาโบลนอยทางทิศตะวันตกและเชอร์สกีเรนจ์ไปทางทิศตะวันออก มีทะเลสาบกีนอนตั้งอยู่ทางทิศตะวันตกภายในเขตเมืองและระบบทะเลสาบอีวาน-อารัคลีย์ เป็นกลุ่มของทะเลสาบที่ตั้งอยู่ประมาณ 50 กิดลเมตร (31 ไมล์) ทางตะวันตกของชิตา
ตำบลกุดจอก (อำเภอบัวใหญ่)

กุดจอก เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกุดจอก ตั้งอยู่ห่างจากอำเภอบัวใหญ่ประมาณ 8 กิโลเมตร
การปกครอง.
ตำบลกุดจอก แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลด่านช้าง (อำเภอบัวใหญ่)

ด่านช้าง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลด่านช้าง ตั้งอยู่ห่างจากอำเภอบัวใหญ่ประมาณ 5 กิโลเมตร
การปกครอง.
ตำบลด่านช้าง แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลขุนทอง

ขุนทอง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนขุนทอง ตั้งอยู่ห่างจากอำเภอบัวใหญ่ประมาณ 10 กิโลเมตร
การปกครอง.
ตำบลขุนทอง แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
 ความปลอดภัย
ตำบลหนองแจ้งใหญ่

หนองแจ้งใหญ่ เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแจ้งใหญ่ ตั้งอยู่ห่างจากอำเภอบัวใหญ่ประมาณ 3.5 กิโลเมตร
การปกครอง.
ตำบลหนองแจ้งใหญ่ แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
กากถั่วเหลือง

กากถั่วเหลือง จัดเป็นกากพืชน้ำมันชนิดหนึ่ง โดยทั่วไปเป็นผลพลอยได้จากการผลิตน้ำมันถั่วเหลืองโดยการบดอัดและ/หรือการสกัด ในถั่วเหลือง 100 ส่วน ให้น้ำมันถั่วเหลืองประมาณร้อยละ 20 และกากถั่วเหลืองร้อยละ 80 กากถั่วเหลืองที่ผ่านการบดอัดและสกัดน้ำมันออกแล้วส่วนใหญ่ใช้ในอาหารทั้งอาหารมนุษย์และอาหารสัตว์ โดยหลักการใช้เป็นอาหารเสริมโปรตีนในการเป็นแหล่งพลังงานที่ใช้ในการเผาผลาญของร่างกาย 
กากถั่วเหลืองที่นำมาใช้เป็นอาหารโดยเฉพาะในการขุนสัตว์มักผ่านความร้อนในระหว่างการผลิตก่อนใช้เป็นอาหาร เพื่อทำลายสารยับยั้งฮอร์โมนทริปซิน (trypsin inhibitors) ในถั่วเหลือง ซึ่งสารนี้เป็นตัวรบกวนการย่อยและดูดซับโปรตีน
ชนิด.
กากถั่วเหลือง เป็นผลิตผลพลอยได้จากอุตสาหกรรมการผลิตน้ำมันถั่วเหลือง โดยปริมาณโปรตีนของกากถั่วเหลืองจะขึ้นอยู่กับวิธีการสกัด น้ำมัน และขนาดของเมล็ด แบ่งได้ 2-3 ชนิดคือ
การใช้ในอาหารสัตว์.
จากข้อมูลทั่วโลก กากถั่วเหลืองประมาณร้อยละ 98 ถูกใช้เป็นอาหารสัตว์ 
จากการเก็บข้อมูลการผลิตถั่วเหลืองของสหรัฐฯ ตั้งแต่ค.ศ. 2010 ถึง 2012 ประมาณร้อยละ 44 ของการส่งออกวัตถุดิบถั่วเหลืองเป็นเมล็ดถั่วเหลืองดิบ และร้อยละ 53 เป็นถั่วเหลืองบดอัด ในจำนวนถั่วเหลืองบดอัดนี้ถูกสกัดได้น้ำมันถั่วเหลืองร้อยละ 19 ส่วนที่เหลือ (มากกว่าร้อยละ 80) เป็นกากถั่วเหลือง (ที่สกัดน้ำมันแล้ว) และจากปริมาณกากถั่วเหลืองที่ผลิตได้ทั้งหมดของสหรัฐฯ ประมาณร้อยละ 35 ถูกส่งให้เป็นอาหารเลี้ยงปศุสัตว์และสัตว์ปีกในประเทศ ที่เหลือส่วนใหญ่ถูกส่งออก มีการประมาณการว่ากากถั่วเหลืองที่เลี้ยงสัตว์ในสหรัฐอเมริกา ร้อยละ 48 เป็นอาหารสัตว์ปีก, ร้อยละ 26 สำหรับสุกร, ร้อยละ 12 สำหรับโคเนื้อ, ร้อยละ 9 สำหรับโคนม, ร้อยละ 3 ใช้เป็นอาหารปลาและประมาณร้อยละ 2 ในอาหารสัตว์เลี้ยง นอกจากนี้กากถั่วเหลืองยังถูกใช้เป็นอาหารสัตว์ชนิดอื่น ๆ แต่มีปริมาณที่น้อยมากและไม่มีนัยสำคัญ เช่น เป็นอาหารเสริมที่สำคัญสำหรับการขุนลูกแกะที่ขาดสารอาหารให้เติบโตอย่างรวดเร็ว และเนื่องจากความน่ากิน กากถั่วเหลืองบางส่วนจึงมักใช้ในอาหารเริ่มต้นสำหรับลูกแกะที่เพิ่งคลอด
การใช้เป็นอาหารมนุษย์.
จากข้อมูลทั่วโลก กากถั่วเหลืองประมาณร้อยละ 2 ใช้ในรูปแป้งถั่วเหลืองและโภคภัณฑ์อื่น ๆ ของมนุษย์ แป้งถั่วเหลืองนี้มักใช้ทำน้ำเต้าหู้และเป็นผลิตภัณฑ์โปรตีนเกษตร ซึ่งมีจำหน่ายในรูปแบบไขมันเต็ม ไขมันต่ำ รีดไขมัน และแบบมีเลซิติน
ไฟโตเอสโตรเจน.
ไฟโตเอสโตรเจน เป็นสารพฤกษเคมีที่พบมากในถั่วเหลือง
การศึกษาส่วนใหญ่เกี่ยวกับไฟโตเอสโตรเจนในถั่วเหลืองระบุว่า ถั่วเหลืองมี ไอโซฟลาโวน จีนิสทีน และเดดซีน ซึ่งเป็นสารไฟโตเอสโตรเจนหลัก จากตัวอย่างแป้งถั่วเหลืองหลายตัวอย่างที่วิเคราะห์โดยนักวิจัยต่าง ๆ โดยใช้วิธีโครมาโทกราฟีของเหลวสมรรถนะสูง (HPLC) ปริมาณเดดซีนอยู่ระหว่าง 226 ถึง 2,100 ไมโครกรัมต่อกรัม และปริมาณจีนิสทีนอยู่ระหว่าง 478 ถึง 1,123 ไมโครกรัมต่อกรัม ในการวิเคราะห์กากถั่วเหลืองสกัดไขมันแล้ว ความเข้มข้นของเดดซีนและจีนิสทีนเท่ากับ 616 และ 753 ไมโครกรัมต่อกรัมตามลำดับ ในการวิเคราะห์กากถั่วเหลืองที่มีเปลือกผสม ความเข้มข้นของเดดซีนและจีนิสทีนเท่ากับ 706 และ 1,000 ไมโครกรัมต่อกรัมตามลำดับ
แม้ว่าสรีรวิทยาการสืบพันธุ์ของแกะจะไวต่อไฟโตเอสโตรเจนเป็นพิเศษ ในการศึกษาบางชิ้นการเสริมกากถั่วเหลืองให้ลูกแกะตัวเมียหรือแกะไล่ทุ่งตัวเมีย พบว่าไม่มีผลเสียต่อประสิทธิภาพการสืบพันธุ์
วัดดอกเอื้อง

วัดดอกเอื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 2 ไร่ 1 งาน 50 ตารางวา มีที่ธรณีสงฆ์ จํานวน 1 แปลง เนื้อที่ 53 ตารางวา
วัดดอกเอื้องตั้งวัดเมื่อ พ.ศ. 2219 แต่เดิมชื่อว่า วัดนางเอื้อม เพราะนางเอื้อมเป็นผู้สร้าง ต่อมาเมื่อ พ.ศ. 2487 จึงเปลี่ยนชื่อมาเป็น "วัดดอกเอื้อง" ได้รับพระราชทานวิสุงคามสีมาเมื่อ พ.ศ. 2457
อาคารเสนาสนะที่สำคัญ ได้แก่ วิหารศิลปะล้านนา หลังคาด้านหน้าและด้านหลังซ้อนสามชั้น มีมุขทางขึ้นด้านข้าง ด้านหน้าทำราวบันไดทางขึ้นเป็นรูปตัวเหงา อุโบสถศิลปะล้านนา มีมุขโถงด้านหน้า หน้าบันประดับด้วยกระจกสี หอไตรสองชั้น ชั้นล่างก่ออิฐถือปูน ชั้นบนเป็นไม้และทำเป็นระเบียงโดยรอบภายใต้หลังคา มีผนังอยู่ถัดเข้าไปด้านใน และเจดีย์ทรงกลม ศิลปะล้านนา ฐานสี่เหลี่ยมย่อมุม มีเจดีย์บริวารที่มุมทั้งสี่ตรงกึ่งกลาง ส่วนล่างบริเวณด้านหน้าของฐานเจดีย์มีซุ้มทรงมณฑปลวดลายแบบศิลปะพม่า-มอญ ปะปนอยู่
คลองพระองค์เจ้าไชยานุชิต

คลองพระองค์เจ้าไชยานุชิต หรือ คลองเจ้า เป็นคลองชลประทานที่เชื่อมระหว่างคลองแสนแสบ คลองสิบเจ็ด คลองนครเนื่องเขต คลองประเวศบุรีรมย์ และคลองสำโรง เป็นคลองขนาดใหญ่กว้าง 40–60 เมตร ไหลเชื่อมในแนวเหนือ–ใต้ผ่านพื้นที่จังหวัดฉะเชิงเทราและจังหวัดสมุทรปราการ มีความยาวจากคลองประเวศบุรีรมย์ถึงคลองสำโรง 14.5 กิโลเมตร
คลองพระองค์เจ้าไชยานุชิตขุดขึ้นในสมัยพระบาทสมเด็จพระจอมเกล้าเจ้าอยู่หัว โดยพระเจ้าบรมวงศ์เธอ กรมหมื่นพงษาดิศรมหิป พระราชโอรสพระองค์ที่ 55 ในพระบาทสมเด็จพระจอมเกล้าเจ้าอยู่หัว เมื่อครั้งพระองค์เจ้าไชยานุชิตทรงรับราชการกรมชลประทาน เมื่อ พ.ศ. 2430 ทรงอำนวยการขุดคลองตั้งแต่คลองสิบสี่ถึงคลองยี่สิบเอ็ดในจังหวัดฉะเชิงเทรา
คลองพระองค์เจ้าไชยานุชิตเป็นคลองสำคัญที่ใช้ระบายน้ำหลักจากคลองแสนแสบ คลองนครเนื่องเขต คลองประเวศบุรีรมย์ และคลองสำโรง เพื่อช่วยเหลือแบ่งเบามวลน้ำฟากตะวันออกของกรุงเทพมหานคร ไหลลงสู่อ่าวไทย แต่ปัญหาในการระบายน้ำออกจากคลองพระองค์ไชยานุชิตลงสู่ทะเลยังมีปัญหา เนื่องจากทางเดินของน้ำไม่สะดวกเพราะลำคลองช่วงพื้นที่ตำบลคลองหลวงแพ่งเป็นคอขวดที่ลีบและเล็ก คลองมีประตูน้ำ สร้างเพื่อป้องกันน้ำท่วมและกักน้ำ ทำให้ไม่สามารถสัญจรทางน้ำได้
สถานที่สำคัญที่ตั้งอยู่บริเวณริมคลองพระองค์เจ้าไชยานุชิต ได้แก่ วัดแครายวงศ์มณี วัดคลองเจ้า วัดสุทธาวาส วัดขวัญสะอาด วัดกาหลง วัดสุคันธาวาส มัสยิดยามีอุ้ลอีบาดะห์ ศาลเจ้าปึงเถ่ากง (ตลาดปากคลองเจ้า จ.สมุทรปราการ) โรงเรียนตลาดปากคลองเจ้า โรงเรียนบ้านคลองเจ้า โรงเรียนแพ่งพิทยาภูมิ โรงเรียนคลองสะบัดจาก และยังมีตลาดน้ำคลองพระองค์เจ้าไชยานุชิต ภายในตลาดมีอาหารคาวหวาน ขนมไทย ผักผลไม้ในท้องถิ่นหลากหลายชนิด มีปลาสวายหลายพันตัวในคลอง
วัดคลองเจ้า (จังหวัดฉะเชิงเทรา)

วัดคลองเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลศาลาแดง อำเภอบางน้ำเปรี้ยว จังหวัดฉะเชิงเทรา ปัจจุบันมีพระมหากฤษณ์ธนินต์ เสฏฺฐเมธี เป็นเจ้าอาวาส
วัดคลองเจ้า ชาวบ้านนิยมเรียกว่า วัดใหม่ปากคลองเจ้า ตั้งวัดเมื่อ พ.ศ. 2471 ได้รับพระราชทานวิสุงคามสีมาเมื่อ พ.ศ. 2502 ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2559 ปัจจุบันวัดคลองเจ้าเปิดเป็นโรงเรียนพระปริยัติธรรม ได่จัดให้มีการแสดงธรรมเทศนาให้แก่ประชาชนทีมาร่วมทำบุญตลอดทั้งปี
วัดมีปูชนียวัตถุที่สำคัญ คือ หลวงพ่อทันใจที่ใหญ่ที่สุดในภาคตะวันออก ซึ่งชาวบ้านชาวจังหวัดฉะเชิงเทรา ให้ความเคารพนับถือกันเป็นอย่างมาก ศาสนิกชนส่วนใหญ่นิยมมากราบไว้ขอพรและถือเป็นพระพุทธรูปศักดิ์สิทธิ์ ใครขอสิ่งใดได้สิ่งนั้นแต่มีข้อแม้ว่าขอได้เพียงอย่างเดียวเท่านั้น และภายในวัดยังมีศพของเจ้าอาวาสที่ละสังขารไปแล้วชึ่งร่างกายไม่เน่าเปื่อยเก็บอยู่ภายในโรงแก้ว
วัดสุทธาวาส (จังหวัดฉะเชิงเทรา)

วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลคลองหลวงแพ่ง อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 16 ไร่ 1 งาน 25 ตารางวา ปัจจุบันมีพระครูโอภาสสราธิคุณ (ชาตรี) ดำรงตำแหน่งเจ้าอาวาส
วัดสุทธาวาสตั้งวัดเมื่อวันที่ 22 ธันวาคม พ.ศ. 2526 ได้รับพระราชทานวิสุงคามสีมา เมื่อวันที่ 13 มกราคม พ.ศ. 2537 เขตวิสุงคามสีมากว้าง 30 เมตร ยาว 39 เมตร ผู้ดำเนินการก่อสร้าง คือ ร้อยเอกทวี ทิวแก้ว ผู้ใหญ่จำเนียร เล็กใจซื่อ พร้อมประชาชน ผู้มีจิตศรัทธา โดยมีพระชื้น ช่อสายหยุด ผู้จัดหาวัสดุ และค่าจ้าง ผู้บริจาคที่ดินให้สร้างวัด คือ นางเพิ่ม วรอุไร ในช่วงการระบาดทั่วของโควิด-19 ในประเทศไทย วัดสุทธาวาสได้ปรับที่พักวิปัสสนาเป็นศูนย์พักคอย
ปูชนียวัตถุที่สำคัญ ได้แก่ พระพุทธรูปปางมารวิชัย พระประธานในพระอุโบสถ และรูปปั้นหลวงปู่ทวด
แอปเปิล เอ็ม 2

แอปเปิล เอ็ม 2  เป็นระบบบนชิป (System on a Chip หรือ SoC) ที่ใช้ ARM รุ่นที่ 2 ของแอปเปิล ต่อจาก แอปเปิล เอ็ม 1 โดยยังออกแบบชิปกระบวนการ 5 นาโนเมตรอยู่ โดยชิปนี้จะเอามาใช้สำหรับคอมพิวเตอร์แมคอินทอช และในไอแพด โปร (รุ่นที่ 6)
การออกแบบ.
หน่วยประมวลผลกลาง.
หน่วยประมวลผลกลาง มีทั้งหมด 8 แกน แบ่งเป็นคอร์ประสิทธิภาพสูง จำนวน 4 แกน และคอร์ประหยัดพลังงาน จำนวน 4 แกน
หน่วยประมวลผลกราฟิค.
หน่วยประมวลผลกราฟิค ที่ทางแอปเปิล ออกแบบเอง มีจำนวน 10 แกน (บางรุ่น จะมี 8 แกน) ทำให้มีประสิทธิภาพในหน่วย FP32 ที่ 3 เทราฟล็อปส์
หน่วยประมวลผลตัวถอดรหัสวิดีโอ.
แอปเปิล เอ็ม 2 จะมาพร้อมกับตัวถอดวิดีโอ H.264 และ HEVC ในความละเอียดสูงสุดที่ 8K พร้อมรองรับ Apple ProRes
รุ่น.
ตารางด้านล่างแสดงชิปต่างๆ ที่ใช้สถาปัตยกรรมไมโคร "Avalanche" และ "Blizzard"
เหตุเพลิงไหม้และระเบิดในสีตากุณฑะ พ.ศ. 2565

ในคืนวันที่ 4 มิถุนายน พ.ศ. 2565 เกิดเหตุเพลิงไหม้และระเบิดในคลังตู้คอนเทนเนอร์แห่งหนึ่งในตำบลสีตากุณฑะ อำเภอจิตตะโกง ประเทศบังกลาเทศ ส่งผลให้มีผู้เสียชีวิตอย่างน้อย 41 ราย บาดเจ็บมากกว่า 450 คน
เหตุเกิดที่คลังตู้คอนเทนเนอร์ของบีเอ็มในย่าน Kadamrasul ในตำบลสีตากุณฑะ หลังเกิดเพลิงไหม้ในบริเวณโหลดสินค้าในเวลาราว (15:00 UTC) ตามด้วยการระเบิดรุนแรงในเวลาราว 23:45#เปลี่ยนทาง BST (17:45#เปลี่ยนทาง UTC) ซึ่งกระตุ้นให้เกิดการระเบิดตามมาอีกทั่วบริเวณคลังสินค้าจากการจุดติดไฟของสารเคมีในคลัง แรงระเบิดส่งผลกระทบถึงอาคารสิ่งปลูกสร้างหลายกิโลเมตรออกไป หนึ่งในผู้เห็นเหตุการณ์รายงานว่าเหตุระเบิดทำให้เกิด "ฝนห่าลูกไฟ" (rain of fireballs)
หัวหน้าดับเพลิงบังกลาเทศระบุว่าในคลังสินค้ามีไฮโดรเจนเปอรอกไซด์ที่ทำให้การควบคุมเพลิงเป็นไปได้ยาก ไฟยังคงลุกลามในเรื่อย ๆ และกองทัพบังกลาเทศได้ส่งกองกำลังเข้าร่วมในการดับเพลิง
สีตากุณฑะ

สีตากุณฑะ  เป็นศูนย์กลางการปกครองและเทศบาลนครในตำบลสีตากุณฑะ อำเภอจิตตะกอง ภาคจิตตะกอง ประเทศบังกลาเทศ เมืองเป็นที่รู้จักจากจันทรนาถมนเทียรและมนเทียรอื่น ๆ ในเมือง
เพื่อลดความหนาแน่นประขากรในจิตตะกอง สีตากุณฑะพัฒนาขึ้นในฐานะเมืองบริวารและพัฒนาอุตสาหกรรมควบคู่ไปกับภาติอารี
ตำบลสีตากุณฑะ

สีตากุณฑะ ([ʂitakunɖo]) เป็นตำบลในอำเภอจิตตะกอง ภาคจิตตะกอง ประเทศบังกลาเทศ 
สีตากุณฑะเป็นที่รู้จักจากศาสนสถานหลายแห่ง ในตำบลมีมัสยิด 280 แห่ง, "มะซาร์" 8 แห่ง, โบสถ์พราหมณ์ 49 แห่ง, อาศรม 4 แห่ง และวัดพุทธ 3 แห่ง ในจำนวนนี้มีศาสนสถานสำคัญคือจันทรนาถมนเทียร ซึ่งเป็น "ศากติปีฐ" ในคติฮินดู, วิทรรศนารามวิหาร (Vidarshanaram Vihara) ซึ่งก่อตั้งโดยปราชนโลก มหัสตวีระ และมัสยิดฮัมมัดยาร์ (Hammadyar Mosque) ซึ่งก่อตั้งโดยฆียาซุดดีน มะห์มูด ชาห์ นอกจากนี้ในตำบลยังมีทิวเขาและอุทยานต่าง ๆ ถึงแม้จะมีประชากรที่หลากหลาย ในพื้นที่กลับมีความขัดแย้งระหว่างชุมชน การโจมตีศาสนสถาน และยังมีรายงานว่ามีกลุ่มก่อการร้ายอิสลาม จามะอาตุลมุจาฮิดีน มาตั้งแต่ต้นคริสต์ทศวรรษ 2000
ไอโอเอส 16

ไอโอเอส 16  เป็นระบบปฏิบัติการโทรศัพท์เคลื่อนที่ไอโอเอส เวอร์ชันหลักลำดับที่ 16 และกำลังจะออกวางจำหน่าย พัฒนาโดยแอปเปิล สำหรับไอโฟน มีการประกาศในงานประชุมนักพัฒนาระดับโลก ของบริษัทเมื่อวันที่ 6 มิถุนายน ค.ศ. 2022 ในฐานะผู้สืบทอดต่อจากไอโอเอส 15
ไอโอเอส 16 เวอร์ชันสาธารณะคาดว่าจะวางจำหน่ายในปลายปี ค.ศ. 2022 ในขณะที่เวอร์ชันเบตาสาธารณะคาดว่าจะปล่อยให้ดาวน์โหลดในเดือนกรกฎาคม
ประวัติ.
การอัปเดต.
ไอโอเอส 16 รุ่นเบตาที่หนึ่งสำหรับนักพัฒนาซอฟต์แวร์ เปิดตัวเมื่อวันที่ 6 มิถุนายน ค.ศ. 2022
คำอธิบาย: 
คุณสมบัติ.
แอปเปิลเปิดตัวคุณสมบัติใหม่มากมายตั้งแต่หน้าจอล็อคไปจนถึงความเป็นส่วนตัว
อุปกรณ์ที่รองรับ.
ไอโอเอส 16 รองรับไอโฟนที่วางจำหน่ายในช่วงปลายปี 2017 หรือใหม่กว่า และยุติการรองรับ ไอโฟน 6เอส, ไอโฟน 6เอส พลัส, ไอโฟน 7, ไอโฟน 7 พลัส, ไอโฟน เอสอี (รุ่นที่ 1) และ ไอพอด ทัช (รุ่นที่ 7)
ต่อไปนี้เป็นอุปกรณ์ที่รองรับไอโอเอส 16
อาร์ฮันเกลสค์

อาร์ฮันเกลสค์ (, ; ,) หรือที่รู้จักกันในชื่อภาษาอังกฤษว่า Archangel และ Archangelsk เป็นเมืองและศูนย์กลางการปกครองของแคว้นอาร์ฮันเกลสค์ ประเทศรัสเซีย ตั้งอยู่บนฝั่งทั้งสองของนอร์ธเทิร์นดวีนาใกล้ทางออกสู่ทะเลขาว เมืองนี้แผ่ขยายไปตามริมฝั่งแม่น้ำเป็นระยะทางกว่า 40 กิโลเมตร (25 ไมล์) และเกาะต่าง ๆ ของสามเหลี่ยมปากแม่น้ำอาร์ฮันเกลสค์ เป็นท่าเรือหลักของรัสเซียในยุคกลางและตอนต้นจนถึงปี ค.ศ. 1703 เมื่อถูกแทนที่ด้วยเซนต์ปีเตอร์สเบิร์กที่เพิ่งก่อตั้งใหม่
ทางรถไฟยาว 1,133 กิโลเมตร (704 ไมล์) วิ่งจากอาร์ฮันเกลสค์ไปยังมอสโกผ่านโวลอกดาและยารอสลาฟล์ และการเดินทางทางอากาศให้บริการโดยสนามบินทาลากีและสนามบินวาสโกโวที่มีขนาดเล็กกว่า จากสำมะโน พ.ศ. 2564 นครนี้มีประชากร 301,199 คน
ท่าอากาศยานนานาชาติเตโชตาเขมา

ท่าอากาศยานนานาชาติเตโชตาเขมา  (IATA: KTI, ICAO: VDTI) เป็นสนามบินนานาชาติที่กำลังก่อสร้างในเมืองตาเขมา จังหวัดกันดาล ประเทศกัมพูชา ตั้งอยู่ห่างจากกรุงพนมเปญไปทางทิศใต้ประมาณ 30-40 กิโลเมตร คาดว่าจะเปิดดำเนินการได้อย่างสมบูรณ์ภายในวันที่ 9 กันยายน ค.ศ. 2025 และจะแทนที่ท่าอากาศยานนานาชาติพนมเปญ ซึ่งเป็นสนามบินหลักของเมือง สนามบินจะครอบคลุมพื้นที่กว่า 26 ตารางกิโลเมตร และเมื่อสร้างเสร็จจะเป็นสนามบินที่ใหญ่เป็นอันดับเก้าของโลก
ที่มาของชื่อ.
นายกรัฐมนตรี ฮุน เซน ประกาศเมื่อวันที่ 9 ธันวาคม 2021 ว่าท่าอากาศยานแห่งใหม่จะใช้ชื่อว่า "ท่าอากาศยานนานาชาติเตโชตาเขมา" โดยที่ เตโช  เป็นตำแหน่งขุนทหารเขมรโบราณซึ่งเคยปกครองแถบจังหวัดกันดาล และปัจจุบันยังเป็นราชทินนามของฮุน เซน ส่วนคำว่า ตาเขมา  หมายถึง วิญญาณอารักษ์เนียะตาของตาเขมา เมืองในจังหวัดที่สนามบินตั้งอยู่
เบรียนสค์

เบรียนสค์ (#เปลี่ยนทาง ,) เป็นนครและศูนย์กลางการปกครองของแคว้นเบรียนสค์ ประเทศรัสเซีย ตั้งอยู่ริมแม่น้ำเดสนา ห่างจากกรุงมอสโกไปทางตะวันตกเฉียงใต้ 379 กิโลเมตร ประชากร: #เปลี่ยนทาง ; #เปลี่ยนทาง ; #เปลี่ยนทาง 
สภาพภูมิอากาศ.
เบรียนสค์มีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน "Dfb")
คาลูกา

คาลูกา (#เปลี่ยนทาง ,) เป็นนครและศูนย์กลางการปกครองของแคว้นคาลูกา ประเทศรัสเซีย ตั้งอยู่บนแม่น้ำโอกา 150 กิโลเมตร (93 ไมล์) ทางตะวันตกเฉียงใต้ของมอสโก ประชากร: 329,673 (สำมะโน ค.ศ. 2024)
คอนสแตนติน ซิออลคอฟสกี ซึ่งเป็นผู้บุกเบิกการเดินทางในอวกาศที่มีชื่อเสียงที่สุด เคยทำงานเป็นครูประจำโรงเรียนตั้งแต่ ค.ศ. 1892 ถึง 1935 พิพิธภัณฑ์ประวัติศาสตร์จักรวาลวิทยาแห่งรัฐซิออลคอฟสกีในเมืองคาลูกาอุทิศให้กับความสำเร็จตามทฤษฎีและการนำไปปฏิบัติจริงเพื่อการวิจัยอวกาศสมัยใหม่ ดังนั้นคติประจำเมืองคือ: , "Kolybélʹ kosmonávtiki" ("แหล่งกำเนิดของการสำรวจอวกาศ (The Cradle of Space-Exploration"")
ภูมิอากาศ.
คาลูกามีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน: Dfb) โดยมีฤดูร้อนที่อบอุ่นและชื้น และฤดูหนาวที่ยาวนานและหนาวเหน็บ สถิติสูงสุดในฤดูหนาวอาจต่ำถึง −45 °C (−49 °F) ในขณะที่ความร้อนในฤดูร้อนอาจสูงถึง +40 °C (104 °F) แต่ความแปรผันปกติอยู่ระหว่าง -5 °C (23 °F) และ -20 °C (-4 °F) ในช่วงฤดูหนาว และระหว่าง 15 °C (59 °F) ถึง 30 °C (86 °F) ในช่วงฤดูร้อนในคาลูกา
คีรอฟ

คีรอฟ (#เปลี่ยนทาง ,) เป็นนครและศูนย์กลางการปกครองที่ใหญ่ที่สุดของแคว้นคีรอฟ ประเทศรัสเซีย ตั้งอยู่บนแม่น้ำยาตก้าในรัสเซียยุโรป ห่างจากมอสโกไปทางตะวันออกเฉียงเหนือ 896 กิโลเมตร มีประชากร 518,348 คน (ใน ค.ศ. 2020) คีรอฟเป็นศูนย์กลางประวัติศาสตร์ วัฒนธรรม อุตสาหกรรม และวิทยาศาสตร์ของพรีออลเล (ดินแดนทางฝั่งตะวันตกของเทือกเขาอูราล); แหล่งกำเนิดของเล่นดิมโคโว; เมืองทางตะวันออกที่สุดที่ก่อตั้งขึ้นในสมัยของจักรวรรดิรุสเคียฟ
เมืองนี้ยังมีชื่อว่า คีลนอฟ (Khlynov; , ตั้งแต่ ค.ศ. 1457 ถึง 1780), และ ยัตกา (Vyatka; , ถึง 1934).
สภาพภูมิอากาศ.
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน "Dfb") ฤดูร้อนอากาศอบอุ่นและมีฝนตก ประกอบกับคืนที่อากาศเย็น ในขณะที่ฤดูหนาวอากาศหนาวและมีหิมะตกหนักมาก โดยส่วนใหญ่หิมะจะตกในฤดูหนาว
ตำบลประทาย

ประทาย เป็นตำบลแห่งหนึ่งในอำเภอประทาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลประทาย และ องค์การบริหารส่วนตำบลประทาย 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบัวลาย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
ตำบลกระทุ่มราย

กระทุ่มราย เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกระทุ่มราย ตั้งอยู่ห่างจากอำเภอประทาย ประมาณ 14 กิโลเมตร
การปกครอง.
ตำบลกระทุ่มราย แบ่งการปกครองออกเป็น 17 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลวังไม้แดง

วังไม้แดง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังไม้แดง ตั้งอยู่ห่างจากอำเภอประทาย ประมาณ 22 กิโลเมตร
การปกครอง.
ตำบลวังไม้แดง แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลหนองพลวง (อำเภอประทาย)

หนองพลวง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองพลวง ตั้งอยู่ห่างจากอำเภอประทาย ประมาณ 7 กิโลเมตร
การปกครอง.
ตำบลหนองพลวง แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลหนองค่าย

หนองค่าย เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองค่าย ตั้งอยู่ห่างจากอำเภอประทาย ประมาณ 12 กิโลเมตร
การปกครอง.
ตำบลหนองค่าย แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลหันห้วยทราย

หันห้วยทราย เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหันห้วยทราย
การปกครอง.
ตำบลหันห้วยทราย แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
 ความปลอดภัย
ตำบลดอนมัน

ดอนมัน เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนมัน ตั้งอยู่ห่างจากอำเภอประทาย ประมาณ 13 กิโลเมตร
การปกครอง.
ตำบลดอนมัน แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลนางรำ

นางรำ เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลนางรำ ตั้งอยู่ห่างจากอำเภอประทาย ประมาณ 11 กิโลเมตร
การปกครอง.
ตำบลนางรำ แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลโนนเพ็ด

โนนเพ็ด เป็นตำบลในอำเภอประทาย จังหวัดนครราชสีมา เดิมเป็นตำบลขนาดใหญ่ครอบคลุมพื้นที่ส่วนใหญ่ของอำเภอหนองสองห้อง อำเภอพล จังหวัดขอนแก่น และบางส่วนของอำเภอประทายในปัจจุบัน 
ที่ตั้งและอาณาเขต.
ตำบลโนนเพ็ด มีอาณาเขตติดต่อกับเขตการปกครองข้างเคียง ดังนี้
ประวัติ.
ตำบลโนนเพ็ด แต่เดิมเป็นหมู่บ้านตำบลขึ้นอยู่ในเขตการปกครองของอำเภอบัวใหญ่ จังหวัดนครราชสีมา เดิมเป็นตำบลที่มีขนาดใหญ่กว่า 60 หมู่บ้าน ในปี พ.ศ. 2480 ได้เปลี่ยนแปลงเขตจังหวัดนครราชสีมากับจังหวัดขอนแก่น โดยโอนพื้นที่หมู่ 3,5–7,15–16,19–28, 30–31,33,35,41 43–44 และหมู่ที่ 46 (ในขณะนั้น) ของตำบลโนนเพ็ด รวม 24 หมู่บ้าน ไปขึ้นกับอำเภอพล จังหวัดขอนแก่น (ปัจจุบันเป็นพื้นที่ส่วนใหญ่ของอำเภอหนองสองห้อง)
ต่อมากระทรวงมหาดไทยได้ประกาศแยกตำบลประทาย ตำบลโนนเพ็ด ตำบลวังหิน ตำบลโนนตาเถร ตำบลกระทุ่มราย ปละตำบลหนองพลวง อำเภอบัวใหญ่ ตั้งเป็น กิ่งอำเภอประทาย ในปี พ.ศ. 2504 นอกจากนี้ได้แยกหมู่ที่ 9–12, 14, 16–18, 21, 24–25, 30 และหมู่ที่ 32 (ในขณะนั้น) ของตำบลโนนเพ็ด รวม 13 หมู่บ้าน ตั้งเป็น ตำบลหันห้วยทราย ก่อนที่กิ่งอำเภอประทายได้ยกฐานะเป็นอำเภอประทาย ในปี พ.ศ. 2506
ปี พ.ศ. 2514 ได้แยกหมู่ที่ 3–4,8, 10–11, 13–14,16, 18–19 (ในขณะนั้น) ของตำบลโนนเพ็ด รวม 10 หมู่บ้าน ตั้งเป็น ตำบลวังไม้แดง และในปี พ.ศ. 2534 ได้แยกพื้นที่ 7 หมู่บ้านของตำบลหันห้วยทราย (พื้นที่เดิมของตำบลโนนเพ็ด) ตั้งเป็น ตำบลเมืองโดน ตำบลโนนเพ็ดจึงเหลือการปกครองเพียง 11 หมู่บ้านจนถึงปัจจุบัน 
การแบ่งเขตการปกครอง.
การปกครองส่วนภูมิภาค.
ตำบลโนนเพ็ดแบ่งพื้นที่การปกครองออกเป็น 11 หมู่บ้าน ได้แก่
การปกครองส่วนท้องถิ่น.
ท้องที่ตำบลโนนเพ็ด มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลโนนเพ็ด ครอบคลุมพื้นที่ตำบลโนนเพ็ดทั้งหมด ซึ่งเป็นสภาตำบลโนนเพ็ดที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลโนนเพ็ดในวันที่ 25 ธันวาคม พ.ศ. 2539
ตำบลทุ่งสว่าง

ทุ่งสว่าง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลทุ่งสว่าง อยู่ห่างจากอำเภอประทาย 8 กิโลเมตร
การปกครอง.
ตำบลทุ่งสว่าง แบ่งการปกครองออกเป็น 8 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
คลองลัดหลวง

คลองลัดหลวง เป็นคลองลัดแม่น้ำเจ้าพระยาที่อำเภอพระประแดง จังหวัดสมุทรปราการ อยู่ห่างไปทางทิศตะวันตกของคลองลัดโพธิ์ ประมาณ 2 กิโลเมตร ส่วนที่แยกจากแม่น้ำเจ้าพระยาฝั่งขวาในตำบลบางพึ่ง เป็นแนวตรงไปทางทิศใต้ จนออกแม่น้ำเจ้าพระยาฝั่งขวาในตำบลบางครุ คลองลัดหลวงมีความยาวประมาณ 3 กิโลเมตร
ประวัติ.
คลองขุดขึ้นในสมัยพระบาทสมเด็จพระพุทธเลิศหล้านภาลัย ผู้ดำเนินการขุดคือ สมเด็จพระบวรราชเจ้ามหาศักดิพลเสพซึ่งเป็นแม่กองสร้างเมืองนครเขื่อนขันธ์ ไม่ปรากฏหลักฐานปีที่ขุด แต่มีวัตถุประสงค์การขุดเพื่อช่วยย่นระยะทางเดินเรือในลำน้ำเจ้าพระยาตอนปลาย ซึ่งมีความคดโค้งมากและเพราะเกรงว่าแม่น้ำเจ้าพระยาจะกัดเซาะตลิ่งของคลองให้กว้างออกเช่นเดียวกับคลองลัดโพธิ์ ปัจจุบันบริเวณปากคลองมีประตูน้ำเปิดปิดได้เองโดยอัตโนมัติเพื่อควบคุมการไหลของน้ำเพื่อไม่ให้แรงเกินไป
ในหนังสือพระราชพงศาวดารกรุงรัตนโกสินทร์ รัชกาลที่ 2 พระราชนิพนธ์ สมเด็จพระเจ้าบรมวงศ์เธอ กรมพระยาดำรงราชานุภาพ ระบุว่า 
<templatestyles src="แม่แบบ:คำพูด/style.css" />ในคราวเมื่อสร้างป้อมเมืองสมุทรปราการ ทรงพระราชดำริว่า ป้อมที่ได้สร้างขึ้นที่เมืองนครเขื่อนขันธ์ แต่ก่อน ก็ยังค้างอยู่ไม่สำเร็จสมบูรณ์ จึงโปรดให้ พระเจ้าน้องยาเธอกรมหมื่น ศักดิพลเสพ เป็นแม่กองทำการสร้างเมืองนครเขื่อนขันธ์ที่ยังค้างอยู่ ให้สร้างป้อมขึ้นอีกป้อมขึ้นอีกป้อมหนึ่ง ชื่อ ป้อมเพชรหึง เปลี่ยนให้ขุดคลองลัดหลังเมืองนครเขื่อนขันธ์ คลองหนึ่งมาทะลุออกคลองตาลาว คลองลัดที่ขุดใหม่นี้ เมื่อขุดกว้าง ๖ วา ลึก ๕ ศอก ยาว ๕๐ เส้น กรมหมื่นศักดิพลเสพ ทรงสร้างวัดขึ้นในคลองลัด ที่ขุดใหม่นี้วัดหนึ่ง พระราชทานนามว่า วัดไพชยนต์พลเสพย์ 
ในคราวนั้นยังสร้างวัดอีกแห่งริมคลองคือวัดโปรดเกศเชษฐาราม นอกจากนั้นยังมีวัดอื่นที่ตั้งอยู่บริเวณริมคลอง ได้แก่ วัดกลาง วัดพญาปราบปัจจามิตร วัดจวนดำรงค์ราชพลขันธ์ วัดแค และวัดโมกข์
แต่เดิมนั้นนครเขื่อนขันธ์เรียกว่า "ปากลัด" เหตุเพราะมีคลองลัดแม่น้ำเจ้าพระยาคือคลองลัดโพธิ์อยู่ทางทิศเหนือ และปากคลองลัดหลวงอยู่ทางทิศใต้ ปลายคลองลัดทั้งสองทะลุออกออกแม่น้ำเจ้าพระยาทั้งสองข้าง เมืองนครเขื่อนขันธ์ดังกล่าวตั้งอยู่ระหว่างคลองลัดทั้งสองคลอง
อิ้นเถา

อ้ายซินเจว๋หลัว อิ้นเถา (18 มกราคม ค.ศ. 1686 - 1 กันยายน ค.ศ. 1763) เป็นองค์ชายแห่งราชวงศ์ชิงและเป็นโอรสองค์ที่ 23 ของจักรพรรดิคังซี แต่เป็นพระองค์ที่ 12 ที่เติบโตจนเป็นผู้ใหญ่ อิ้นเถาทรงเป็นอนุชาต่างมารดาของจักรพรรดิยงเจิ้ง 
ประวัติส่วนพระองค์.
องค์ชายอิ้นเถาประสูติเมื่อวันที่ 18 มกราคม ค.ศ. 1686 เป็นพระราชโอรสของ จักรพรรดิคังซี กับพระอัครชายาติ้ง ในวัยเยาว์พระองค์ได้รับการสอนโดยสุมาลากูซึ่งเป็นคนสนิทของจักรพรรดินีเซี่ยวจฺวัง จนเมื่อสุมาลากูล้มป่วย อิ้นเถาได้ส่งคนไปดูแล และพระองค์เองทรงเสด็จไปเยี่ยมสุมาลากูอยู่บ่อยครั้ง ในปี ค.ศ.1709 อิ้นเถาได้รับพระราชทานยศเป็นเป้ยจื่อ หลังจากจักรพรรดิคังซีสวรรคต อิ้นเถาได้ควบคุมกองธงขลิบเหลืองแต่เนื่องจากพระองค์ไม่ได้เข้าไปเกี่ยวข้องกับสงครามชิงบัลลังก์ของพี่น้องของพระองค์ ซึ่งทำให้พระองค์รับตำแหน่ง ลวี่จวิ้นอ๋อง ในปี ค.ศ.1722 แต่ปีถัดมา ค.ศ.1723 พระองค์กลับถูกลดพระยศและกลับไปเป็นเป้ยจื่อเช่นเดิม จนถึงปี ค.ศ.1730 ถึงได้ยศ ลวี่จวิ้นอ๋อง คืนมาเช่นเดิม และในปี ค.ศ.1735 จักรพรรดิยงเจิ้งสวรรคต และต่อมาจักรพรรดิเฉียนหลงได้ขึ้นครองราช พระองคฺ์ได้เลื่อนให้อิ้นเถาเป็น ลวี่ชินอ๋อง และมอบหมายให้เสด็จอาอิ้นเถาดูแลการรวบรวมราชสกุลของพระองค์
ในปี ค.ศ.1750 โอรสองค์ที่ 5 ของพระองค์สิ้นพระชนม์ พระองค์รู้สึกโทมนัสเป็นอย่างมาก และปี ค.ศ.1757 พระองค์ได้พาพระมารดาไปรักษาตัวที่ตำหนักของพระองค์เอง สุดท้ายมารดาของพระองค์ก็สวรรคตที่นั่น ซึ่งกลายเป็นมเหสีที่ยืนยาวที่สุดในราชวงศ์ชิง โดยมีพระชนมายุถึง 96 พรรษา และในวันที่ 1 กันยายน ค.ศ.1763 อิ้นเถาได้สิ้นพระชนม์ลง สิริพระชนม์พรรษา 77 พรรษา
นารี ตัณฑเสถียร

นารี ตัณฑเสถียร ชื่อเล่น เปี้ยก เป็นอัยการสูงสุดของไทยคนที่ 17 นับเป็นหญิงคนแรกที่ดำรงตำแหน่งดังกล่าว
ตลอดชีวิตการทำงาน เธอมีบทบาทและความเชี่ยวชาญโดดเด่นทางกฎหมายในด้านสัญญาจ้างและสัญญาร่วมลงทุน พลังงาน และการค้าระหว่างประเทศ
ประวัติ.
นารีสำเร็จการศึกษานิติศาสตรบัณฑิต รุ่นที่ 19 จากจุฬาลงกรณ์มหาวิทยาลัย และเนติบัณฑิตไทย พร้อมปริญญาโทด้านกฎหมายเปรียบเทียบ , Washington DC, USA ปริญญาโทด้านกฎหมายระหว่างประเทศ , Washington DC, USA และปริญญาโทด้านกฎหมายการให้ความร่วมมือทางอาญาระหว่างประเทศ , Belgium (ทุนรัฐบาลเบลเยียม)
การทำงาน.
เธอเริ่มทำงานปี พ.ศ. 2528 ในสำนักงานคดีอาญาธนบุรี สำนักงานคดีอาญา สำนักงานอัยการสูงสุด และสำนักงานที่ปรึกษากฎหมาย โดยทำหน้าที่ให้คำปรึกษากฎหมายแก่หน่วยงานภาครัฐ และเจรจา ตรวจร่างสัญญาภาครัฐ นอกจากนี้ นางสาวนารียังเคยดำรงตำแหน่งเลขานุการอัยการสูงสุด ในช่วงการดำรงตำแหน่งของตระกูล วินิจนัยภาค อดีตอัยการสูงสุด และได้รับเลือกเป็นคณะกรรมการข้าราชการอัยการผู้ทรงคุณวุฒิติดกันถึง 2 สมัย 
เธอยังได้รับผิดชอบคดีสำคัญและมีผลงานโดดเด่นเรื่อยมา เช่น คดีเพชรซาอุฯ คดีฆ่าเจ้าหน้าที่การทูตซาอุฯ สัญญาเกี่ยวกับพลังงาน สัญญาเกี่ยวกับการพัฒนาพื้นที่เชิงพาณิชย์ สัญญาร่วมลงทุน และ สัญญาการจัดหาวัคซีนและยารักษาโรคระบาดโควิด-19 ซึ่งนางสาวนารีและคณะทำงานได้ใช้เวลาสองวันเท่านั้นในการตรวจสอบร่างสัญญาซื้อวัคซีนโมเดอร์นา
เธอยังเป็นหนึ่งในคณาจารย์พิเศษให้กับคณะนิติศาสตร์ จุฬาลงกรณ์มหาวิทยาลัย โดยรับผิดชอบในการบรรยายวิชาสัญญาของรัฐ พร้อมกันกับ ศาสตราจารย์พิเศษ จุลสิงห์ วสันตสิงห์ อดีตอัยการสูงสุด ตั้งแต่ พ.ศ. 2553 พร้อมวิชาการเจรจาต่อรองและการร่างสัญญา ใน พ.ศ. 2563
วันที่ 30 พฤศจิกายน พ.ศ. 2565 เธอสั่งฟ้อง ธนาธร จึงรุ่งเรืองกิจ ปิยบุตร แสงกนกกุล พรรณิการ์ วานิช โดยกล่าวหาว่าทำผิดประมวลกฎหมายอาญามาตรา83 และมาตรา 116